Pastoor en medebeskuldigde lewenslank tronk toe vir Mohapi-moord
NUUSFLITS NUUSAGENTSKAP 20 November 9 vm
# Die ANC is nie deel van 'n ses-party koalisie in Tshwane en Gauteng nie
# Ontvoerings neem toe in Suid-Afrika
# En, die Twee Oseane Marathon vind volgende jaar oor twee dae plaas
# 'n Koalisie van ses partye is in Tshwane and Johannesburg gevorm om die posisies vir burgemeester te verseker. Die DA, ActionSA, die Vryheidsfront Plus, ACDP, UDM en COPE het Vrydag in Johannesburg vergader en saam besluit om die DA se burgemeesterskandidaat Randall Williams te onderskryf. In Johannesburg is Action SA se kandidaat Herman Mashaba voorgestel en 'n finale besluit sal oor die naweek geneem word. Die ANC is nie by die koalisie-onderhandelinge ingesluit nie.
Die ANC in die Vrystaat het intussen onderhoude gevoer met verkose raadslede vir burgemeesters-posisies in al die provinsie se munisipaliteite. Die party sê die lys name vir die posisies moet nou goedgekeur word en sal waarskynlik die naweek gefinaliseer word. Die ANC het egter beklemtoon die huidige interne besprekings oor die kandidate kan eers bevestig word as die Nasionale Uitvoerende Komitee se aanbevelings aanvaar is. Die party het die keuringsproses as taai bestempel.
# Die minister van Polisie, Bheki Cele, sê meer as twee-duisend ontvoerings is tussen Julie en September vanjaar aangemeld. Cele het gister die tweede kwartaal se misdaadsyfers bekend gemaak:
Speel klankgreep: ENG-Cele2
Intussen het 'n matriekmeisie van die Hoërskool Sandringham in Johannesburg 'n poging tot ontvoering ontsnap. Die 18-jarige meisie het skool toe gestap toe 'n voertuig met vier insittendes na bewering tot by haar gery het en haar in die voertuig probeer dwing het. Volgens die Departement van Onderwys van Gauteng het sy dit reggekry om te ontsnap nadat sy gegil en met een van die gewapende verdagtes gestoei het. Die Onderwys-woordvoerder Steve Mabona, sê die verdagtes het toe op die vlug geslaan:
Speel klank: ENG-Steve1
# En ten slotte, die datums vir volgende jaar se Twee Oseane Marathon is aangekondig. Die wedren-direkteur, Debra Barnes, sê die half-marathon van 21-kilometer sal op Saterdag 16 April 2022 plaasvind en die 56-kilometer ultra-marathon op Sondag 17 April. Barnes sê deelnemers sal nie gedwing word om teen Covid-19 ingeënt te wees nie. Hulle sal egter 'n bewys van 'n negatiewe Covid-19 toets, wat nie meer as 48 uur voor die wedren gedoen is nie, moet voorlê.